《怀寄眉山知县王辟寺丞》
宋代·魏野

仲先别仲通，长忆又长慵。
有梦应相信，无书想见容。
尘埃五十驿，山水几千重。
老去难寻访，何时得再逢。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。